Komisijos sprendimas
1980 m. liepos 8 d.
nustatantis lentelių sąvadą ir sąvokų apibrėžimus, taikomus atliekant vynuogynų tarpinius statistinius tyrimus
(80/764/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 357/79 dėl vynuogynų statistinių tyrimų [1], ypač į jo 5 straipsnio 5 dalį ir 6 straipsnio 7 dalį,
kadangi pagal Reglamento (EEB) Nr. 357/79 5 straipsnio 5 dalį valstybės narės privalo pateikti tarpinių tyrimų rezultatus lentelių sąvado, kuris turi būti patvirtintas to reglamento 8 straipsnyje nustatyta tvarka, forma;
kadangi siekiant garantuoti lentelėse pateiktų duomenų palyginamumą reikėtų nustatyti tam tikrus apibrėžimus, taikomus atliekant tarpinius tyrimus;
kadangi pagal Reglamento (EEB) Nr. 357/79 6 straipsnio 7 dalį 6 straipsnyje nurodyta informacija privalo būti pateikta Komisijai lentelių sąvado, kuris tvirtinamas to reglamento 8 straipsnyje nustatyta tvarka, forma;
kadangi šiame sprendime numatytos priemonės atitinka Žemės ūkio statistikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Lentelių, kuriose pateikiami vynuogynų tarpinių tyrimų duomenys, sąvado ir informacijos, nurodytos Reglamento (EEB) Nr. 357/79 6 straipsnyje, forma nustatyta I priede,
2 straipsnis
Su tarpiniais tyrimais susiję apibrėžimai yra nustatyti II priede.
3 straipsnis
Šis sprendimas skirtas valstybėms narėms.
Priimta Briuselyje, 1980 m. liepos 8 d.